Ĥaeno

Ĥaeno (hispane Jaén) estas urbo en sudcentra Hispanio, la ĉefurbo de la provinco Ĥaeno en la Autonoma komunumo de Andaluzio. Ĝi estas la agrikultura kaj komerca centro de la provinco. Industriaj establoj en la urbo inkluzivas kemiajn fabrikejojn, tanejojn, distilejojn, kaj teksaĵajn fabrikojn. Post la maŭra invado de Hispanio dum la 8-a jarcento, la urbo, tiam konata kiel Jayyan, disvolviĝis kiel negoca centro. Restaĵoj de la maŭraj fortikaĵoj kaj citadelo ankoraŭ staras. Ĥaeno estas la sidejo de Katolika episkopejo. Inter la multaj punktoj de intereso estas la renesanca-stila katedralo, komencita en 1532 kaj finita en la 18-a jarcento. Loĝantaro estas 112 921 (2002), ĉirkaŭ sesono de la loĝantaro de la provinco. Koordinatoj: 37° 46′ N 3° 47′ U (mapo) Esperanto-movado Estas gastiganto de Pasporta Servo tie. Vidu ankaŭ Listo de municipoj de provinco Ĥaeno Jaén (stacidomo) Tramtransporto en Ĥaeno